મામી ઘરડા જોશી નથી તો સાવ નવજુવાન પણ નથી. ડાયાબિટીસથી આર્થરાઈટીસ સુધીના આજીવન વળગેલા હઠીલા રોગો છે. દાંત નબળા પડે છે. વાંસજાળિયા જેવા સૌરાષ્ટ્રના નાનકડા ગામડામાં મોટી થયેલી આ નારી બહુ ભણી નથી. બહારની દુનિયાની ચકાચૌધ રોશની એમને ગમે ખરી પણ એમણે ખાસ જોઈ નથી. હજુ ગયા વર્ષે પહેલી વાર અંદરથી થિએટરમાં ફિલ્મ જોઈ એમણે! ઘરમાં એકના એક દીકરાને ઉછેરવા અને આર્થિક આવકની હાલકડોલક નૈયા સ્થિર કરવા બાલમંદિરનાં બાળકોને ભણાવ્યા છે, અને સાડીઓ પણ વેંચીને અંતે ઘરનું ઘર કર્યું છે. અને એ જ ઘરને તાળું મારી, એ મમ્મીની જગ્યાએ રહેવા આવી ગયા છે.